禁員工外出食飯兼外賣 珠寶公司咁解釋 網民:多多人工都唔做!
打工仔每天工作一整天,其間可以休息或外出處理私人事務的時間可能就只有午飯時段。最近有網民就在討論區分享見工經歷,指早前到一珠寶公司應徵,人事部表明基於安全問題,公司禁止員工外出用膳,而現有員工所有都帶飯上班,後來樓主獲公司通知願意聘請他,才得知公司也「不建議」員工叫外賣,奇怪的要求讓樓主非常苦惱應否接受錄取通知。
樓主在香港討論區以「
」為題發文,表示他早前到1間公司見工,該公司售賣珠寶,「好多貨都會放係公司入面」,因此人事部職員在面試期間已表明基於安全問題,故禁止員工外出吃午飯,又指現時所有員工均是自己帶飯上班。樓主當下表示沒有問題,但事實上他獨居,而且也不會煮飯,「見完之後我係度諗呢份唔可以出去食lunch嘅工其實啱唔啱我」。樓主續指,後來該珠寶公司向他發出錄取通知,惟當他再詢問人事部那可否叫外賣到公司時,對方則稱「唔建議」,聽後樓主表示需時考慮,未立即答應上班。樓主仍在為是次工作機會苦惱,在文中向網民問道「你哋覺得我因為食飯問題而唔take呢個offer會唔會好傻?」。
帖文引起不少網民討論,不少人同樣認為公司的要求不合理,而且不人道,「連lunch都唔畀出去唞吓氣,多多人工我都唔會做」、「會否叫你喺嗰度過夜睇住個夾萬啊?」、「我以前都做過好幾間珠寶公司啦,真係傻傻哋,連叫外賣都好似要得佢允許」、「唔畀出去食lunch好悶喎」、「叫外賣都唔畀?叫外賣影響到啲咩」、「唔使考慮,我一定唔會做,坐監咩,中午都唔可以出公司」。
另外,有人則認為樓主應自行衡量利弊,假如他急需找工作,即使對方的要求無理,也只能「頂硬上」,留言指「窮就要返工,返工就要接受一定條件」、「你接受到咪做,決定權喺你自己」、「如果樓主窮到冇錢開飯做住先啦,請問工作時間幾多個鐘?8個鐘就捱住唔食先,10個鐘就難頂啲」。